Na temelju članka 50. stavak 1. točka 1. podstavak 6. Statuta Srednje škole Koprivnica, Školski odbor Srednje škole Koprivnica, članka 56. stavak 2. i 3. Zakona o proračunu („Narodne novine“ broj 144/21.) i članka9. Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Koprivničko-križevačke županije („Službeni glasnik Koprivničko-križevačke županije“ broj 34/22.) Školski odbor Srednje škole Koprivnica na sjednici održanoj dana 21.12.2022. donosi

**PRAVILNIK**

**O KORIŠTENJU VLASTITIH PRIHODA**

**I NENAMJENSKIH DONACIJA**

**I. OPĆE ODREDBE**

**Članak 1.**

1. Ovim Pravilnikom o korištenju vlastitih prihoda i nenamjenskih donacija (u daljnjem tekstu: Pravilnik) uređuju se mjerila i način korištenja vlastitih prihoda i nenamjenskih donacija.
2. Vlastitim prihodima ne smatraju se

* prihodi iz nadležnog državnog proračuna za financiranje redovne djelatnosti
* pomoći od Županije, ministarstva i drugih institucija u sustavu javnog sektora
* prihodi ostvareni namjenski s ciljem provedbe EU projekata
* prihodi od namjenskih donacija, prihodi za posebne namjene
* naknade s naslova osiguranja

1. Nenamjenske donacije, u smislu ovog Pravilnika, su prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društava i ostalih subjekata izvan općeg proračuna, a kojima namjena nije utvrđena.
2. Riječi i pojmovni koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini ili množini.

**VLASTITI PRIHODI I KORIŠTENJE VLASTITIH PRIHODA**

**Članak 2.**

1. Vlastitim prihodima smatraju se prihodi koje škola ostvaruje od obavljanja poslova na tržištu i tržnim uvjetima koji se ne financiraju iz proračuna.
2. Škola može ostvarivati vlastite prihode od:

* najma opreme, prostora, zakupa prostora i zemljišta
* obrazovanja odraslih
* izdavanja duplikata svjedodžbi
* prodaje vlastitih proizvoda učeničke zadruge
* sakupljanjem i predajom papira na recikliranje

**Članak 3.**

1. Ostvareni prihodi koriste se za rashode nastale obavljanjem poslova temeljem kojih su vlastiti prihodi i ostvareni.
2. Ako su vlastiti prihodi uplaćeni u nižem iznosu nego što je planirano, mogu se preuzeti i plaćati obveze do visine uplaćenih odnosno raspoloživih sredstava.
3. Ako se vlastiti prihodi ostvare u iznosu većem od potrebnog za podmirenje rashoda iz stavka 1. ovog članka, koriste se za rashode za materijal i energiju, rashode za usluge, financijske rashode, vlastito učešće u EU projektima te unapređenje djelatnosti (nabavu nefinancijske imovine, tekuće i investicijsko održavanje)
4. Iznimno, u slučaju više sile ili prijeke potrebe, vlastiti prihodi se mogu rasporediti na drugačiji način od propisanog iz stavka 1. i 3. ovog članka, ali uz prethodnu suglasnost osnivača.

**Članak 4.**

1. Vlastiti prihodi ostvareni tijekom jedne kalendarske godine koji se ne utroše na pokrivanje rashoda iz članka 3. Pravilnika u toj kalendarskoj godini, prenose se u sljedeću kalendarsku godinu za podmirenje rashoda sukladno ovom Pravilniku.

**NENAMJENSKE DONACIJE I NAČIN KORIŠTENJA**

**Članak 5.**

1. Nenamjensku donaciju donator najavljuje ravnatelju škole upućivanjem pisma namjere o vrsti i vrijednosti donacija.
2. Školski odbor, na prijedlog ravnatelja, donosi odluku o prihvaćanju ili neprihvaćanju donacije te o načinu korištenja prihvaćene donacije.
3. Ravnatelj škole pisanim putem izvješćuje donatora o prihvaćanju ili neprihvaćanju donacije.
4. U slučaju donošenja odluke o prihvaćanju donacije, ravnatelj škole i donator sklapaju ugovor o donaciji. Ugovor o donaciji se ne sklapa ako je donator fizička osoba.
5. Nenamjenske donacije mogu se koristiti za rashode za materijal i energiju, rashode za uslugu, financijske rashode te nabavu opreme.

**PRIJELAZNE I ZAVRŠNE ODREDBE**

**Članak 6.**

1. Ovaj Pravilnik stupa na snagu osmog dana od dana objave na oglasnoj ploči Škole.
2. Stupanjem na snagu ovog Pravilnika prestaje važiti Pravilnik o korištenju vlastitih prihoda od 29.6.2020. godine (KLASA: 011-03/20-42/01, URBROJ: 2137-49-05-20-01).

KLASA: 011-05/22-01/05

URBROJ: 2137-49-05-22-02

Koprivnica, 21.12.2022.

Predsjednica Školskog odbora:

Natalija Tomac Kelek, mag.oec.